सोरखारा क’रना जिउसानिफ्राय रैखाथि मोन्नो थाखाय हादरजों लोगोसे रायजो नाङैनो थाला बन्द फोसावखांबाय , आन लकबो फोसावबाय । क’रना जिउसा कभिद-19नि पजिटिभ हमनो मोन्नाय ओनसोलफोराव सांग्रांथि होनायजों लोगोसे कवारेन्टटाइन जन महरैबो गोबां ओनसोलफोरखौ फोसावखांबाय। कभिद-19नि पजिटिभ हमनो मोन्नाय सुबुंफोरखौ फाहामथायनि थाखाय आइस’लेसन वार्डनि गेजेरजों फाहामथायबो होबोगासिनो दं । नाथाय क’रना जिउसानि साग्लोबसारनायनि अनजिमाया आथिखालाव खम जायाखै अनदेबानि गिख्रंथावसिनसो महर लादों।